П Р О Т О К О Л    № 5
от заседание на
Комисията по анализ и отчитане степента на натовареност
на органите на съдебната власт 
към Висшия съдебен съвет

10 февруари 2015 г.

Днес, 10 февруари 2015 г., вторник, от 14.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС сътрудници към комисията: Румен Митев – началник-отдел „САОД”, д-я „ИТСС”, Румяна Тодорова и Емилия Петкова – старши експерти в отдел „САОД”, д-я ИТСС”. 

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва като точка 3 към днешния дневен ред следната допълнителна точка:
- Извлечение от протокол № 5/03.02.2015 г. /т.8/ от заседание на Комисия „Публична комуникация” на ВСС.

1. ОТНОСНО: Извлечение от протокол № 5/03.02.2015 г. /т. 15/ на Комисия „Професионална квалификация, информационни технологии и статистика” с приложен Сигнал от Гражданско сдружение „Ние, Гражданите”, вх. № 94-00-159/30.01.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение предоставения от КПКИТС Сигнал от Гражданско сдружение „Ние, Гражданите”, вх. № 94-00-159/30.01.2015 г.
1.2. Изпраща сигнала на Инспектората към Висшия съдебен съвет, по компетентност с оглед преценка за извършване на проверка.

2. ОТНОСНО: Възражение от председателя на Районен съд – Пирдоп /изх. № 37/30.01.2015 г./ срещу решение по т. 1 от Протокол № 3/27.01.2015 г. на КАОСНОСВ. /вх. № 11-07-135/04.02.2015 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение Възражение от председателя на Районен съд – Пирдоп срещу решението на комисията по т. 1 по Протокол № 3/27.01.2015 г.
2.2. Обръща внимание на подателя на възражението, че Комисията по натовареност е изразила поискано от нея становище относно възможността за преместване на една бройка за съдия от РС Пирдоп в СРС по реда на чл. 194 от ЗСВ. Доколко е целесъобразно такова преместване е въпрос, който ще реши Висшият съдебен съвет след обсъждане на съответно предложение, направено от ресорната постоянна комисия на ВСС, която в случая е Комисията по предложенията и атестирането на съдии, прокурори и следователи.
2.3. Изпраща на председателя на Районен съд – Пирдоп настоящото решение, заедно с доклада и таблицата, предмет на обсъждане по т. 1 в заседанието на комисията на 27.01.2015 г.

3. ОТНОСНО: Извлечение от протокол № 5/03.02.2015 г. /т.8/ от заседание на Комисия „Публична комуникация” на ВСС

Комисия „Публична комуникация” на ВСС /КПК/ представя на останалите постоянни комисии на ВСС Приложение 1 – техническа спецификация по поддейност 1 „Обновяване на интернет сайта”, дейност 6 „Организиране и провеждане на информационна кампания” по проект „Укрепване на капацитета на ВСС за по-добро управление на комуникационните процеси при повече прозрачност в дейността на съдебната система”, Договор № К-13-15-1/04.12.2013 г. по Оперативна програма „Административен капацитет”. Наред с това КПК иска от комисиите да изразят мнения, идеи и предложения за структурирането и съдържанието на новия интернет сайт, които да й бъдат предоставени в срок до 27 февруари 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение предоставената от Комисия „Публична комуникация” техническа спецификация по поддейност 1 „Обновяване на интернет сайта”, дейност 6 „Организиране и провеждане на информационна кампания” по проект „Укрепване на капацитета на ВСС за по-добро управление на комуникационните процеси при повече прозрачност в дейността на съдебната система”, Договор № К-13-15-1/04.12.2013 г. по ОПАК.
3.2. Дава възможност на всеки от членовете на комисията, който има конкретни мнения, идеи и предложения за структурирането и съдържанието на Интернет страницата на ВСС, да ги предостави на комисия „Публична комуникация” в срок до 27.02.2015 г. 

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ